
17. zasadnutie							Bod programu MZ č.:1
MZ mesta Trnava							Materiál č.: 2
16. 9. 2025
Návrh Všeobecne záväzného nariadenia, ktorým sa mení a dopĺňa VZN č. 612 o nakladaní s bytmi vo vlastníctve Mesta Trnava (postavených s finančným prispením zo štátneho rozpočtu formou dotácie na rozvoj bývania a zo Štátneho fondu rozvoja bývania)



Návrh predkladá:							Návrh spracoval:
Ing. Katarína Koncošová, PhD.					Mgr. Miroslav Lackovič
Prednostka MsÚ							Odbor sociálnych vecí	


Spracované: 25. 8. 2025
Zodpovedá: Ing. Marcela Sedláková, vedúca odboru sociálnych vecí
Číslo spisu: 45998/2025

Návrh uznesenia

Mestské zastupiteľstvo mesta Trnava po prerokovaní:

1. Schvaľuje

Všeobecne záväzné nariadenie č. ......, ktorým sa mení a dopĺňa VZN č. 612 o nakladaní s bytmi vo vlastníctve Mesta Trnava (postavených s finančným prispením zo štátneho rozpočtu formou dotácie na rozvoj bývania a zo Štátneho fondu rozvoja bývania)


2. Ukladá

Mestskému úradu v Trnave
zverejniť VZN vyvesením na úradnej tabuli mesta Trnava a na webovom sídle mesta Trnava


Termín: do 3 dní po rokovaní mestského zastupiteľstva



Dôvodová správa

Návrh všeobecne záväzného nariadenia, ktorým sa mení a dopĺňa VZN č. 612 o nakladaní s bytmi vo vlastníctve Mesta Trnava (postavených s finančným prispením zo štátneho rozpočtu formou dotácie na rozvoj bývania a zo Štátneho fondu rozvoja bývania) je spracovaný z dôvodu zmeny legislatívy v súlade s Vyhláškou Ministerstva dopravy Slovenskej republiky o regulácii cien nájmu bytov vo verejnom sektore zo dňa 21. októbra 2024, č. 281/2024 (ďalej len ,,vyhláška“) a účinnou od 01.01.2025.  V zmysle vyhlášky môže obec stanoviť cenu ročného nájmu najviac vo výške 5 % z hodnoty bytu. V čl. 10 odseku 3 tohto VZN sa vypúšťa pôvodný text a nahrádza sa novým znením. 

Stanovisko Odboru právneho bolo zapracované dňa 25.08.2025.

Návrh všeobecne záväzného nariadenia bol vyvesený na úradnej tabuli mesta a na webovom sídle mesta dňa 25. augusta 2025. 






























NÁVRH
VŠEOBECNE ZÁVÄZNÉHO NARIADENIA
ktorým sa mení a dopĺňa VZN č. 612 o nakladaní s bytmi vo vlastníctve Mesta Trnava (postavených s finančným prispením zo štátneho rozpočtu formou dotácie na rozvoj bývania a zo Štátneho fondu rozvoja bývania)

Dátum vyvesenia návrhu VZN: 			     25. 08. 2025
Dátum ukončenia lehoty na pripomienkovanie:      03. 09. 2025


Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo elektronicky na adresu infoservis@trnava.sk, alebo ústne do zápisnice na MsÚ. 
Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.
              
Mestské zastupiteľstvo mesta Trnava, na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 ods. 1 a podľa ods. 3 písm. a) a § 6 ods. 1 zákona č. 369/1990 Zb. o obecnom zriadení v znení neskorších predpisov vydáva toto všeobecne záväzné nariadenie, ktorým sa mení a dopĺňa Všeobecne záväzné nariadenie č. 612 o nakladaní s bytmi vo vlastníctve Mesta Trnava (postavených s finančným prispením zo štátneho rozpočtu formou dotácie na rozvoj bývania a zo Štátneho fondu rozvoja bývania, ďalej ako „VZN“).	
	

Článok 1
     Predmet VZN

VZN č. 612 sa mení a dopĺňa nasledovne

1. V čl. 10 sa pôvodný text v odseku 3 vypúšťa a nahrádza sa novým znením: 
	Ročné nájomné za prenájom NB je určené v súlade s Vyhláškou Ministerstva dopravy Slovenskej republiky o regulácii cien nájmu bytov vo verejnom sektore z 21. októbra 2024, č. 281/2024 (ďalej len ,,vyhláška“). Mestské zastupiteľstvo mesta Trnava splnomocňuje primátora mesta na vydanie interného predpisu, ktorým budú v súlade s odporúčaním komisie bytovej na základe vyhlášky určené cenové kategórie.
Článok 2
Účinnosť

Toto všeobecne záväzné nariadenie nadobúda účinnosť pätnástym dňom vyvesenia. 

                                                                                     JUDr. Peter Bročka, LL.M. 
primátor mesta














Schválené Mestským zastupiteľstvom mesta Trnava dňa ....

Vyvesené dňa:  

Zvesené dňa:   

